text: 9600 escolars ballen el mambo amb motiu del Dansa Ara des de casa - Ceeb
  Home / Esports Individuals / Dansa / 9600 escolars ballen el mambo amb motiu del Dansa Ara des de casa
  Partint del fet que, aquest any, l'excepcionalitat de les circumstàncies ha convertit Dansa Ara en una nova versió anomenada "Dansa Ara des de casa", els i les participants escolars d'aquest esdeveniment han executat una coreografia domèstica entre totes i tots.
  Dansa Ara, que està inclòs dins el programa L'escola fa esport a la ciutat, impulsat per l'Institut Barcelona Esports amb el suport del Consell de l'Esport Escolar de Barcelona, ha comptat amb la dinamització de la Laida Tanco, ballarina professional de la Factoria Mascaró. A continuació es pot veure el resultat de l'esforç que les famílies han dedicat a casa, després d'un seguiment online entre alumnes i professors per treballar la coreografia pautada. Una iniciativa d'allò més rítmica on, aquesta temporada, han participat 9.600 esportistes escolars de 236 centres educatius de Barcelona.
  Per cert, tot i que Dansa Ara només s'hagi celebrat en format virtual, si la Covid-19 ho permet, també se celebrarà presencialment aquest desembre al Palau Sant Jordi. Dit això, descobriu el mambo a ritme de Dansa ara des de casa!! Þ